PAGE  
NYILVÁNOS


	Sülysáp Város Önkormányzata 

	POLGÁRMESTERÉTŐL 

	

	

	E L Ő T E R J E S Z T É S

	Sülysáp Város Önkormányzata Képviselő-testületének

	2019. október 24-én tartandó alakuló ülésére

	4. napirendi ponthoz

	

	

	Tárgy:
	Alpolgármester megválasztása, eskütétele

	Készítette:
	dr. Tóth Krisztina jegyző

	Jóváhagyta:
	-

	Véleményezi:
	-

	Döntés módja:
	titkos szavazás, minősített szótöbbség

	Melléklet:
	-


Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése alapján a képviselő-testület az alakuló vagy az azt követő ülésen e törvény szabályai szerint, a polgármester előterjesztése alapján megválasztja az alpolgármestert, alpolgármestereket, dönt illetményükről, tiszteletdíjukról.
Testületünk Szervezeti és Működési Szabályzata szerint 1 fő főállású alpolgármester megválasztásáról kell döntenünk.
Az Mötv. 75. § (1) bekezdése szerint a főállású alpolgármester foglalkoztatási jogviszonya a helyi önkormányzat képviselő-testületének a tisztség főállásban történő betöltéséről szóló döntését követően, az alpolgármester megválasztásával jön létre.

Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg, felette az egyéb munkáltatói jogokat a polgármester gyakorolja, feladatait a polgármester irányításával látja el. 
Az Mötv. 63. §-a és 79. § (2) bekezdése alapján az alpolgármester megválasztását követően esküt tesz a képviselő-testület előtt és erről okmányt ír alá.
Az Mötv. 74. § (1) bekezdése alapján az alpolgármestert a képviselő-testület a polgármester javaslatára, titkos szavazással, minősített többséggel (megválasztott képviselők többségének egybehangzó szavazatával) választja meg.

Mindezek alapján javasolom a főállású alpolgármesteri pozícióra Katus Norbert képviselő úr megválasztását. 
A döntés titkos szavazással kell meghozni. Ehhez előzetesen egy 3 fős Szavazatszámláló Bizottságot egyszerű szótöbbséggel történő megválasztása szükséges. A Szavazatszámláló Bizottság feladata a szavazólapok elkészítése, a titkosság feltételeinek biztosítása, a leadott szavazatok összeszámlálása és az eredmény kihirdetése. [SZMSZ 31. §]

Kérem a Képviselő-testületet a javaslat megtárgyalására, és döntése meghozatalára.
…/2019. (X. 24.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 43., 74-75. §-a alapján alapján Sülysáp Város Önkormányzata főállású alpolgármesterének Katus Norbert települési képviselőt választja meg.

